BASES CONVOVATORIA CONCESIÓN DE AXUDAS A INSERCIÓN SOCIAL E EMERXENCIAS SOCIAIS
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 03/05/2016)

O pleno deste Concello, en sesión celebrada en data 31 de marzo de 2016, acordou a aprobación das bases específicas da convocatoria para a concesión de axudas á inserción social e para emerxencias sociais, cuio contido se inserta a continuación: As presentes bases específicas, que rexerán a convocatoria, en réxime de concorrencia competitiva, para a concesión de axudas ou subvencións á inserción social e para emerxencias sociais no ano 2016, estarán suxeitas á Lei 38/2003 do 17 de novembro, xeral de subvencións (en adiante LXS), á Lei 9/2007 de 13 de xuño de subvencións de Galicia (LSG), e ao Decreto 11/2009, de 8 de xaneiro polo que se aproba o regulamento que desenvolve a devandita lei. O Concello de Nigrán, asumindo as competencias recoñecidas no artigo 25.2, e da Lei 7/1985, do 2 de abril, Reguladora das Bases do Réxime Local, e no artigo 80.2, k da Lei 5/1997 de 22 de xullo, de Administración Local de Galicia, de acordo cos artigos 4 e 8.3 da Lei 13/2008 del 3 de decembro de Servizos Socias da Comunidade Autónoma de Galicia, procede a ditar as bases necesarias para a concesión de axudas á inserción social e para emerxencias sociais, destinadas a persoas ou familias que se atopen en situacións carenciais. As presentes bases teñen por obxecto regular o outorgamento de axudas ou subvencións co obxectivo de satisfacer necesidades pecuniarias valoradas dos individuos ou das familias que se atopen en situacións carenciais, así como estimular a súa incorporación social e laboral. As axudas para a inserción social e para emerxencias sociais constitúen unha prestación económica de carácter urxente e extraordinario, destinada a paliar situacións carenciais e transitorias imprevistas ou excepcionais, así como para previr o agravamento das mesmas. Poderán beneficiarse das axudas de emerxencia social persoas individuais ou unidades familiares. Entenderase por unidade familiar a formada polo pai, nai, titor ou persoa encargada da garda e protección do menor e os fillos que conviven no domicilio familiar. Nunha unidade familiar un dos seus membros terá a condición de persoa beneficiaria das axudas, aínda que se lle outorguen en beneficio da unidade familiar. Son titulares do dereito ás prestacións económicas, ata o momento e nos límites económicos que o permitan as consignación orzamentais acordadas para ditas prestacións, os/as veciños/as que reúnan os requisitos esixidos e cumpran co establecido nas presentes bases.1. Ser maior de idade ou menor emancipado/a.2. Estar empadroado/a e ter residencia efectiva no concello de Nigrán cunha antelación mínima de 6 meses no momento da solicitude.3. Non dispoñer de ingresos suficientes para afrontar os gastos derivados da situación de emerxencia social, segundo o establecido nas presentes bases. Para poder beneficiarse das axudas ás que se refiren as presentes bases, os ingresos económicos das unidades familiares en función do número de membros das mesmas non poderán superar en ningún caso os límites establecidos na seguinte táboa: 1 membro.532,51 €/mes 2 membros.665,64 €/mes 3 membros.798,77 €/mes 4 membros.985,15 €/mes 5 membros.1171,53 €/mes 6 membros.1384,53 €/mes 7 membros.1597,53 €/mes 8 membros.1840,53 €/mes 9 membros.2023,53 €/mes 10 membros.2236,53 €/mes 1. Para determinar os ingresos por debaixo dos cales poderá procederse ao recoñecemento das axudas, teranse en conta os ingresos de toda a unidade familiar: 2. Computaranse como recursos da unidade familiar a totalidade dos ingresos líquidos que se obteñan polos conceptos de rendemento de traballo, retribucións, renda, prestacións ou calquera outra, nos 6 meses anteriores á data de solicitude.3. No caso de existencia de recursos dinerarios depositados en contas bancarias, teranse en conta os xuros retribuídos e computaranse asemade o 100% da cantidade depositada. Así mesmo terase en conta o saldo medio dás contas correntes de toda a unidade familiar.4. Para o computo final dos ingresos descontaranse os alugueres e hipoteca da vivenda, ata 300 euros ao mes. As axudas de emerxencia social poderán ser aplicadas aos gastos orixinados polas seguintes situacións de necesidade, sempre e cando non se poidan cubrir por outros sistemas de protección: a) Dificultade de continuar no uso e goce da vivenda habitual e de xeito particular para afrontar os gastos que permitan o dereito ao uso da mesma, como o pago de aluguer, hipoteca, pago da fianza e primeira mensualidade para aluguer da vivenda e pago de gastos de comunidade e necesidades orixinadas polo desaloxo da vivenda habitual. b) Carencia de medios económicos para conservar as condicións de habitabilidade ou para adquirir o equipamento da vivenda habitual, como traslado de mobles, efectos, luz, gas, acometida da auga, mobiliario básico (camas, mesas, cadeiras, etc,); electrodomésticos (frigorífico, lavadora, cociña, etc,); acondicionamento sanitario (ducha, baño, etc) e reparacións e/ou reformas en xeral. c) As necesidades consistentes en cubrir con carácter urxente as atencións primarias do/a beneficiario/a ou da unidade familiar como: alimentación, vestido, coidados sanitarios, próteses, ortesis, axudas técnicas, sempre e cando non se poidan cubrir por outros sistemas de protección. d) Excepcionalmente, situacións de necesidade orixinadas por circunstancias que poñen en perigo a convivencia familiar ou a integración social do/as beneficiarios/as e que non están comprendidas nos supostos anteriores. A contía da convocatoria a realizar de conformidade coas presentes bases ascende a 15.000 euros, de acordo coa consignación orzamentaria reflectida na partida 231 48000 do Orzamento Xeral para 2016. Terase en conta tamén a estes efectos a consignación orzamentaria de 30.000 euros recollida na partida 231 2269903 do mesmo Orzamento Xeral.1. O importe das axudas modularase atendendo ao concepto concreto da necesidade, á consecución do obxectivo de satisfacer ou axudar a cubrir a necesidade, ao gasto necesario para satisfacela, á situación socioeconómica do/a solicitante. A axuda poderá cubrir o gasto total de necesidade, cando así sexa avaliado polo/a traballador/a social que o fará constar no informe social.2. Con carácter xeral, concederánse un máximo de dúas axudas de emerxencia ao ano. Sen prexuízo do anterior, en supostos de excepcional gravidade, o/a concelleiro/a delegado/a competente en materia de servizos sociais poderá propor incrementar o numero de axudas para atender convenientemente a necesidade sobrevida, sempre que estea debidamente xustificado e avaliado no Informe do/a traballador/a social.3. O importe máximo das axudas en función dos gastos susceptibles das mesmas establecidas no punto 7 son: 1. As solicitudes de subvención dirixiranse ao Ilmo. Sr. Alcalde e presentaranse a través do Rexistro Xeral do Concello ou por calquera dos procedementos establecidos no art.38.4 da Lei 30/1992, do 26 de novembro, de réxime xurídico das Administracións Públicas e do procedemento administrativo común.2. As solicitudes presentaranse cumprimentando o modelo que se incorpora (ANEXO I), asinando autorización e consentimento para recadar os documentos que obren nesta ou outras Administracións, así como a información adicional que se considera necesaria para completar o expediente dirixíndose aos órganos públicos ou privados competentes, ou a través de calquera dos medios previsto s na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común.3. O prazo de petición manterase aberto durante o exercicio 2016, suxeito, en todo caso, á existencia de consignación orzamentaria para facer fronte ao custo das axudas.4. Xunto coa solicitude achegarase a seguinte documentación (en orixinal e copia) de todos os membros da familia. a) Fotocopia do documento nacional de identidade ou tarxeta de identificación de estranxeiro/a relativa a súa residencia legal en España de toda a unidade familiar. b) Fotocopia do libro de familia ou documentos acreditativos de acollementos ou tutela. c) Fotocopia da declaración de I. R. P. F do ano corrente ou do anterior dependendo da data da solicitude. No caso de non estar obrigado/a a presentala, achegarase certificación negativa da Axencia Estatal da Administración Tributaria relativa aos membros da unidade familiar maiores de 16 anos. d) Certificación actual de haberes emitida pola empresa/s ou nóminas. No seu defecto achegarase xustificación de ingresos dos últimos 6 meses, de cada un dos compoñentes da unidade familiar maiores de 16 anos, tanto que os seus ingresos teñan carácter regular como irregular. e) Certificacións actuais de pensións, prestacións ou subsidios, expedidas polos organismos correspondentes (INEM, Seguridade Social, Xunta de Galicia) de cada un dos compoñentes da unidade familiar. Nos casos nos que non se podan acreditar documentalmente os ingresos da unidade familiar, recadarase a declaración responsable sobre eles (declaración xurada). f) Certificado de discapacidade e/ou dependencia se fose o caso. g) No suposto de que a axuda solicitada teña como destino a realización de obras no lugar, esixirase con carácter preceptivo a incorporación no expediente dun informe técnico dos servizos municipais competentes referidos aos aspectos técnicos da mesma (viabilidade, orzamento, etc,) h) Titulo de familia numerosa. i) Vida laboral dos maiores de 16 anos. j) Convenio regulador sobre garda e custodia dos menores e pensión de alimentos. k) Contrato de aluguer ou último recibo da hipoteca. l) Denuncia por maltrato ou violencia de xénero ou doméstico, se fose o caso. m) Extracto de movementos de todas as contas bancarias de todas as persoas que integran a unidade familiar, correspondentes aos doce meses inmediatamente anteriores á formulación da solicitude. n) Nas axudas que impliquen adecuación da vivenda, documento que acredite a propiedade ou alugueiro, e neste suposto autorización do propietario. o) Presentaranse un mínimo de tres orzamentos detallados do custo do ben ou servizo para cuxo pago se solicite a axuda, no caso de que isto sexa posible. p) Certificado de conta bancaria. A tramitación destas axudas realizarase polos servizos sociais municipais, e a súa tramitación poderá ter carácter ordinario ou urxente. Os/as traballadores/as sociais, tendo en conta a situación do solicitante, o carácter de necesidade, así como a urxencia da resolución dos problemas que orixina a demanda de axuda de emerxencia social, deberán determinar o procedemento a seguir en cada caso, que debera constar expresamente no informe social. Tendo en conta o establecido na base 1ª, a finalidade desta axudas de carácter temporal é a de paliar necesidades extraordinarias e urxentes das persoas afectadas por unha situación de emerxencia. Ademais terán que estar necesariamente vinculadas a un proceso de intervención social, que inclúa unha análise completa da situación individual e familiar. De acordo co exposto, o procedemento para a concesión das mesmas que se iniciará nos servizos sociais municipais é o seguinte: 1. O procedemento iniciarse a instancia do interesado mediante a presentación da solicitude (ANEXO I) no rexistro xeral do concello nos termos e formas sinaladas na base 10ª. 2. Recibida a solicitude, elaborarase polos traballadores sociais o informe no que se porá de manifesto a problemática, a demanda, e se o solicitante cumpre os requisitos esixidos para recibir a axuda, avaliando a situación de necesidade e o carácter urxente ou ordinario da concesión da axuda, así como a súa contía. O informe remitirase á concellería delegada competente en materia de servizos sociais.3. O/a concelleiro/a delegado/a competente en materia de servizos sociais, á vista do informe social, ditará unha providencia indicando a continuación da tramitación con carácter urxente ou ordinario ou, no caso de procederes, proporá denegar a axuda económica peticionada.4. A resolución que se dite polo órgano competente notificarase ao solicitante, facendo constar a aprobación ou denegación da axuda. No suposto de aprobación, deberá constar a contía concedida, así como os medios de xustificación do gasto.5. O pagamento ao beneficiario e a xustificación das axudas levarase a cabo de conformidade co sinalado na base 14ª. Nas avaliacións dos expedientes teranse en conta criterios específicos. Para a aplicación dos criterios específicos utilizarase unha escala de valoración validada e estandarizada, que determinará a prioridade da solicitude en función dos puntos obtidos, que significarán a escala de necesidades estimada. Os criterios específicos a ter en conta serán os seguintes: 1.1 Tipoloxía familiar: (máximo 2 puntos) 1.1.1 Familia nuclear: 1 punto 1.1.2 Familia monoparental: 2 puntos 1.2 Situación socio-familiar: Factores limitadores adicionais que afectan a algún dos membros da unidade familiar (máximo 7 puntos) 1.2.1 Existencia dalgún membro con discapacidade (física, psíquica ou sensorial debidamente acreditada ou valorada con grao ou nivel de dependencia: 1 punto 1.2.2 Existencia dalgún membro da unidade familiar con problemas de adición (alcohol, drogas, e/ou outras adiccións): 1 punto 1.2.3 Existencia dalgún membro da unidade familiar con enfermidade grave ou en situación de dependencia: 1 punto 1.2.4 Ausencia do fogar de ámbolos dous membros parenterais: 2 puntos 1.2.5. Familias numerosas: 2 puntos.1.3 Situación económica familiar: (máximo 5 puntos) Supón unha avaliación dos ingresos de unidade familiar, tendo en conta a renda per cápita: 1.3.1 Rendas per cápita superiores ao 100% do IPREM: 0 puntos 1.3.2 Rendas per cápita entre o 100% e o 75% do IPREM: 1 punto 1.3.3 Rendas per cápita entre o 74% e o 50% do IPREM: 2 puntos 1.3.4 Rendas per cápita entre o 49% eo 25% do IPREM: 3 puntos 1.3.5. Rendas per cápita entre o 24% eo 10% do IPREM: 4 puntos 1.3.6 Rendas per cápita inferiores ao 10% do IPREM: 5 puntos 1.4 Situación da vivenda: (máximo 3 puntos ) 1.4.1 Vivenda cedida sen custo: 0 puntos 1.4.2 Vivenda en propiedade pagada: 1 puntos 1.4.3 Vivenda en propiedade pagándose: 2 puntos 1.4.4 Vivenda en aluguer: 2 puntos 1.4.5 Vivenda en precario: 3 puntos 1.5 Situación de risco e/ou exclusión social: (máximo 6 puntos) 1.5.1 Situación de desatención dos fillos menores por parte dos proxenitores ou representantes legais: 2 puntos 1.5.2 Problemas conductuais dos menores que integran a unidade familiar: 2 puntos 1.5.3 Problemas de conducta desadaptada que afecten aos proxenitores ou outros adultos integrantes da unidade familiar: 2 puntos 1.5.4. Situacións de violencia doméstica: 2 puntos 1.5.5 Familias nas que algún dos membros da unidade familiar estea en situación de desemprego: 2 puntos 1.5.6 Outras circunstancia de risco non recollidas no ítems anteriores: 2 puntos 1.6 Familias en proceso de intervención social: (máximo 6 puntos ) 1.6.1 Familias incluídas no programa de apoio familiar: 3 puntos 1.6.2. Familias beneficiarias da RISGA: 3 puntos 1.7 Outros datos de interese relacionados coa necesidade de axuda de emerxencia social: Esta puntuación será a que resulta de considerar a posible concorrencia de determinadas circunstancias dentro da unidade de convivencia, que deben ser avaliadas por canto poidan incidir no grao de necesidade, e que non quedan reflectidas nos criterios de avaliación sinalados con anterioridade. Representa unha avaliación adicional feita polas/os traballadoras/es sociais dos servizos socias de atención primaria do concello, que non pode exceder dos 5 puntos.1. O importe da axuda librarase mediante pagamento único. O libramento faráselle directamente ao/á beneficiario/a ou á persoa ou entidade que este/a autorice e o informe social así o apoie. Así mesmo, este informe poderá suxerir que o pago da axuda se realice co acompañamento dalgún traballador dos servizos sociais. Cabe a posibilidade de realizar un pago anticipado en situacións excepcionais, que deberá ser xustificado no informe social. No caso dos procedementos tramitados con carácter ordinario, o pago realizarase o máis axiña posible, sen que o prazo poida exceder de máis dun mes dende a data de resolución. No caso dos procedementos tramitados con carácter urxente, o pago realizarase nun prazo máximo de 72 horas dende a data da resolución.2. Os beneficiarios das axudas deberán xustificar perante o Concello que as mesmas foron destinadas aos fins para os que foron concedidas. A xustificación da axuda levarase a cabo nun prazo non superior a 20 días dende a data de pagamento, mediante a achega de facturas que cumpran os requisitos establecidos no Real Decreto 1619/2012 de 30 de novembro, polo que se regulan as obrigas de facturación, ou outros xustificantes ou documentos con valor probatorio equivalente, con validez no tráfico xurídico mercantil e con eficacia administrativa. A documentación xustificativa deberá presentarse no rexistro xeral municipal. Os servizos sociais municipais levarán a cabo o seguimento da situación de necesidade protexida polas axudas de emerxencia, así como o destino dado ás mesmas; e poderán solicitarlle aos/as beneficiarios/as a información ou documentación necesaria para o exercicio da dita función de forma axeitada. A falsidade ou ocultación dos datos ou documentos achegados polo/a beneficiario/a da axuda, así como a non xustificación total ou parcial da mesma, ou destinala a un fin distinto para o que foi concedida, implicará o reintegro das axudas aboadas e o impedimento dunha nova solicitude por un período de 2 anos. As presentes bases estarán vixentes durante todo o ano 2016, quedando condicionadas pola existencia de consignación orzamentaria. Nigrán, 29 de abril de 2016.—O Alcalde, Juan A González Pérez.